Държавен вестник, бр. 72, 2017 г., стр. 7

БРОЙ  72	
Д Ъ Р Ж А В Е Н  В Е С Т Н И К 	
СТР.  7  
използването на съоръжения. Споразумението, 
което урежда тези условия, трябва да бъде 
подадено до двете въздухоплавателни адми­
нистрации, преди да започне изпълнението 
на договореностите за съвместно използване 
на полетни номера.
3. Тези договорености се приемат от заин­
тересованите въздухоплавателни власти, при 
условие че всеки полет, за който договоренос­
тите се прилагат, се извършва от авиокомпа­
ния, която има право да извърши този полет.
4. При прилагане на споразумение за съв­
местно използване на полетни номера, по 
отношение на всеки продаден билет, марке­
тинговата авиокомпания трябва да гаранти­
ра, че купувачът е информиран на мястото 
на продажбата кой въздушен превозвач ще 
експлоатира всяка част от линията и с коя 
авиокомпания или авиокомпании купувачът 
влиза в договорни отношения.
5. Назначената(ите) авиокомпания(и) на вся­
ка договаряща страна може също да предлага(т) 
услугата съвместно използване на полетни 
номера между пунктове на територията на 
другата договаряща страна, при условие че 
тази услуга се извършва от авиокомпания или 
авиокомпании на другата договаряща страна.
6. Нищо в този член не предоставя допъл­
нителни търговски права към тези, които са 
били договорени по тази спогодба, освен ако 
въздухоплавателните власти на договарящите 
страни се споразумеят за друго.
Член 9 – Признаване на свидетелства и 
удостоверения
1. Свидетелствата за летателна годност, 
удостоверенията за компетентност и свидетел­
ства, издавани или валидирани в съответствие 
със законите и наредбите на едната договаряща 
страна, включително, когато става въпрос за 
Република България, законите и наредбите на 
Европейския съюз, се признават за валидни 
от другата договаряща страна за целите на 
експлоатацията на договорените линии, при 
условие че изискванията, съгласно които са 
издадени или валидирани тези удостоверения 
или свидетелства, са равни на или надвишават 
минималните стандарти, установени съгласно 
конвенцията.
2. Всяка договаряща страна обаче си запазва 
правото да откаже да признае като валидни 
за целите на полети над нейна територия 
удостоверения за компетентност и свидетел­
ства, издадени на нейни собствени граждани 
от другата договаряща страна или от която и 
да е друга държава.
3. Ако привилегиите или условията на 
свидетелствата и удостоверенията, издадени 
или признати за валидни от една договаряща 
страна, допускат разлика от стандартите, уста­
новени съгласно конвенцията, независимо дали 
разликата е била съобщена в Международната 
организация за гражданско въздухоплаване, 
въздухоплавателните власти на другата дого­
варяща страна могат, без да се засягат правата 
на първата договаряща страна по член 10 (2), 
да поискат консултации с въздухоплавател­
ните власти на другата договаряща страна, в 
съответствие с член 18, с оглед да се уверят, 
че въпросната практика е приемлива за тях. 
Неуспехът за постигане на задоволително съ­
гласие представлява основание за прилагане 
на член 4 (1) от тази спогодба.
Член 10 – Безопасност
1. Въздухоплавателните власти на всяка 
договаряща страна могат по всяко време да 
поискат консултации относно стандартите 
за безопасност, прилагани от другата дого­
варяща страна във всяка област, свързана 
с екипажите, въздухоплавателните средства 
или експлоатацията на въздухоплавателните 
средства. Тези консултации се провеждат в 
рамките на 30 дни, след като бъдат поискани. 
2. Ако след подобни консултации едната 
договаряща страна констатира, че другата 
договаряща страна не прилага ефективно 
стандартите за безопасност в някоя от тези 
области, които да са поне равни на минимал­
ните стандарти, установени към този момент 
съгласно конвенцията, първата договаряща 
страна уведомява другата договаряща страна 
за тези констатации, както и за действията, 
считани за необходими за постигане на съот­
ветствие с тези минимални стандарти, а тази 
друга договаряща страна следва да предприеме 
подходящи коригиращи действия. Неизпъл­
нението от другата договаряща страна на 
подходящи действия в рамките на 15 дни или 
в друг съгласуван по-дълъг срок е основание 
за прилагане на член 4 (1) от тази спогодба. 
3. Независимо от задълженията, упоме­
нати в член 33 на конвенцията, страните се 
споразумяват, че всяко въздухоплавателно 
средство, експлоатирано от назначената 
авио­компания на едната договаряща страна 
по въздушни линии до или от територията 
на другата договаряща страна, може, докато 
е на територията на другата страна, да бъде 
подложено на инспекция (в този член, нари­
чана „рампова инспекция“) от упълномощен 
представител на другата договаряща страна на 
борда и около въздухоплавателното средство 
при условие, че това не води до неоправдано 
забавяне на инспектираното въздухоплавател­
но средство. Целта на тази рампова инспекция 
е да се провери наличието и валидността на 
документите, необходими за международни 
полети; съставът и квалификациите на лета­
телния екипаж; оперативната документация; 
наличието и състоянието на това, което е не­
обходимо за международна навигация съгласно 
приложение 6 към конвенцията; състоянието 
на въздухоплавателното средство и неговото 
оборудване.